निवडणुकीच्या आधी चिनी हॅकर्सकडून संसदेवर सायबर हल्ला झाल्याची शंका

Mahaenews A link to your homepage with your site title as anchor text
नवी दिल्ली – राज्य निवडणुकीच्या काही दिवस आधी चिनी हॅकर्सने पश्चिम ऑस्ट्रेलियन संसदेवर सायबर-हल्ला केला असा आरोप करण्यात आला आहे. मायक्रोसॉफ्टने असा निष्कर्ष काढला की हा एक्सचेंज हल्ला चीनकडून झाला असण्याची “जास्त संभाव्यता” आहे, ”असे संसदीय सेवांचे कार्यकारी व्यवस्थापक रॉब हंटर यांनी बुधवारी सांगितले. तथापि, त्यांनी सांगितले की त्यांच्याकडे हल्ल्याच्या स्रोताची पुष्टी करण्यासाठी कोणतीही माहिती नाही. कोणताही डेटा गमावला नाही आणि सर्व नेटवर्क सुरक्षित आहेत असा संसदेला विश्वास आहे, असे ऑस्ट्रेलियाच्या अधिकाऱ्याने सांगितले.

ऑस्ट्रेलियन सायबर सिक्युरिटी सेंटरने ४ मार्च रोजी सायंकाळी ५.३० नंतर मायक्रोसॉफ्ट एक्सचेंजच्या मेल सर्व्हरवर काही असामान्य गोष्टी घडल्या असल्याची माहिती दिली आणि त्यानंतर डेटा गमावण्याचा धोका कमी करण्यासाठी एक्सचेंज सर्व्हर त्वरित बंद करण्यात आला आणि बाह्य व अंतर्गत मेल ट्रॅफिक थांबवण्यात आले गेले. नंतर, संसदेने एक्सचेंज मेल सर्व्हरचा व्हायरस नसलेला बॅकअप पुन्हा इन्स्टॉल करण्याची प्रक्रिया सुरू केली. सिस्टम परत ऑनलाइन येण्यास सुमारे १९ तास लागले.

या महिन्याच्या सुरुवातीला, चीनच्या हॅकर्सनी सीरम इन्स्टिट्यूट ऑफ इंडिया आणि भारत बायोटेक या दोन भारतीय लस उत्पादकांच्या आयटी सिस्टमला लक्ष्य केले होते. सायबर इंटेलिजेंस फर्म सायफिर्मा यांनी रॉयटर्सला सांगितले की, स्टोन्स पांडा या नावाने ओळखल्या जाणार्‍या चिनी हॅकिंग ग्रुप एपीटी १० ने भारत बायोटेक आणि सीरम इन्स्टिट्यूट ऑफ इंडिया (एसआयआय) च्या आयटीच्या पायाभूत सुविधा आणि पुरवठा यंत्रणा सॉफ्टवेअरमधील कमतरता ओळखल्या.

ऑस्ट्रेलियाचे पंतप्रधान स्कॉट मॉरिसन यांनी कोविड -१९ च्या उत्पत्तीची स्वतंत्र चौकशी करण्याची मागणी केल्यानंतर चायना आणि ऑस्ट्रेलिया यांच्यात गेल्या वर्षी एप्रिलपासून द्विपक्षीय संबंधांमध्ये तणाव निर्माण झाले आहेत.